Andrus Kiis

Andrus Kiis (sündinud 16. märtsil 1977) on eesti ajalooõpetaja ja luuletaja.

Hariduskäik
Ta lõpetas 1996. aastal Lüganuse Keskkooli 37. lennu.

Ta õppis aastatel 2000–2011 Tartu Ülikoolis ajalugu. Tema Adam Johann von Krusensterni käsitlev diplomitöö vaatles aadlikust ohvitseri kohustuslikku välist kuvandit 18. sajandil ning selle kuvandi loomiseks ja säilitamiseks tehtavaid kulutusi. Diplomitöö kandideeris 2011. aastal Ajalooarhiivi preemiale. Akadeemiliselt on ta korporatsioon Ugala liige.

Töökäik
Kiis on töötanud Põlva Keskkooli ajalooõpetajana. 

Ta on Põlva Maarja koguduse vabatahtlik.

Ta on toimetanud Märjamaa Tunatoimkonna toimetiste sarja 1. köitena ilmunud Meinhard Uustalu teose "Haimre - Märjamaa piirkonna minevikust", mille käsikiri valmis 1977. aastal.

Kiis töötab praegu Tartu Kesklinna Koolis ajalooõpetajana.

Viited

Eesti ajalooõpetajad
Eesti luuletajad
Tartu Ülikooli filosoofiateaduskonna vilistlased
Korporatsioon Ugala liikmed
Sündinud 1977